Zlatý fond SME

Klasické diela nielen slovenskej literatúry na

zlatyfond.sme.sk

Rikki-Tikki-Tavi

Rudyard Kipling

Objavte úžasný svet slovenských a českých e-kníh s aplikáciou

Knihy v slovenčine a češtine

Copyright © 2019 Petit Press

Copyright ePub version © 2019 iAdverti

Copyright © 2019 Zlatý fond denníka SME

All rights reserved.

Ďakujeme digitalizátorom: Viera Studeničová, Tibor Várnagy, Erik Bartoš, Jaroslav Geňo, Petra Huláková, Andrea Jánošíková, Dušan Kroliak

Tento súbor podlieha licencii \'Creative Commons Attribution-NonCommercial-NoDerivs 2.5 License\'. Viac informácií na

http://zlatyfond.sme.sk/dokument/autorske-prava/

ISBN-978-80-559-0456-6

Pôvodná publikácia

Rudyard Kipling. Rikki-Tikki-Tavi. Matica slovenská. Turčiansky Svätý Martin 1931. 55 s. Margita Pauliny-Tóthová preložila.

Bibliografické poznámky

Rudyard Kipling: Rikki-Tikki-Tavi

Preložila Margita Pauliny-Tóthová

Vydanie Matice slovenskej

Tlačou Novej kníhtlačiarne v T. Sv. Martine

1931

S povolením autora preložila Margita Pauliny-Tóthová.

Knižka vyšla r. 1931 ako 13. sväzok knižnice Dobré slovo, ktorú vydáva Matica slovenská. Tlačou Novej kníhtlačiarne v Turčianskom Sv. Martine vytlačilo sa 3000 kusov.

Viazaná so 6 ilustráciami, po 7 korún.

Rikki-Tikki-Tavi

Ku diere, kam Nag sa vtiahol,

Červeň-okáľ sa načiahol

a zavolal: „Drsnokožka!

poď so mnou za pasy troška!

Poď do tanca smrteľného,

zatni zuby do živého;

čo kto pritom ztratí, získa,

nech neplače, ni nevýska,

či to hlava a či oko.

Len sa sekajme hlboko!

Jeden z nás zahynúť musí,

keď mu druhý krk prekúsi.

Hej, ty hade drsnokoží,

hoc si hybký — hneď si boží!“

Ujdi, Nagu, skry sa vrtko!

Už sú oba jedno klbko.

Hej, schybils’ Nag, pohyb jeden,

už ti Červeň srazil hrebeň!

Chcem vám opísať priebeh velikej vojny, vybojovanej samojediným Rikki-tikki-tavim v kúpelných izbách rozsiahleho bungalova (letný dom na poschodí v Hindustane) v kantóne segowleeskom. Pravdaže, pomohol mu Darzee (indický slávik, zvaný i krajčírikom) a radou mu poslúžila Chuchundra (potkan pižmový, ktorý neodváži sa nikdy na prostriedok izby, lezie vždy len pri samých stenách); ale v boji bojoval iba Rikki-tikki.

Bol to mongoz, majúci srsť a chvost podobný malej mačke, kdežto hlavou a obyčajmi upomínal skôr na lasicu. Oči a koniec nosa, ustavične sa pohybujúceho, mal červenkasté; mohol sa poškrabkať, kdekoľvek sa mu zapáčilo, a to podľa ľubovôle hociktorou labkou, či prednou, či zadnou; mohol roztopýriť chvost po celej dĺžke, že ho mal ako kefu na čistenie skleníc, a keď sliedil medzi vysokou trávou, zavznel vše jeho bojovný výkrik: „Rikki-tik-tikki-tikki-tchk!“

Raz za letného dňa po búrke, z bŕloha, v ktorom býval s otcom a matkou, vyplákly ho jarky dažďovej vody a uniesly, akokoľvek sa vzpieral a prskal, do priekopy vedľa cesty. Tam prišiel mu chumáčik plávajúcej trávy, i chytil a trímal ho, kýmkoľvek neztratil povedomie. Keď precítil, ležal celý ublatený na úslní na prostriedku záhradného chodníka, a malý chlapec, skláňajúci sa nad ním, hovoril práve:

„Tu je mŕtvy mongoz. Mohli by sme ho pochovať.“

„Ale nie,“ odvetila matka chlapcova, „radšej ho vnesieme do domu a obsušíme ho. Možno, že nie je naozaj mŕtvy.“

I vzali ho do domu, vysoký chlap chytil ho dvoma prstami za kožu a riekol, že ešte nie je po ňom, iba že je odpoly zadusený; teda obkrútili ho vatou a ohrievali pri malom ohníku, kým neotvoril oči a nekýchol.

„A teraz,“ povedal vysoký chlap (bol to Angličan, ktorý len nedávno sa ubytoval v bungalove), „len ho neplašte, uvidíme, čo bude robiť.“

Ono síce niet ťažšej úlohy na svete, ako naplašiť mongoza, lebo tieto zvieratká sú od konca nosa až po chvost samá-samučičká zvedavosť. Heslom všetkých druhov mongozích je: „Slieď za všetkými, vyskúmaj všetko!“ a Rikki-tikki bol veru opravdivý mongoz. Preskúmal vatu (bavlnu;, presvedčil sa, že nie je súca na jedenie, pobehal po stole, sadol si a urovnal si kožuštek, poškrabkal sa a skočil na plece malému chlapcovi.

„Neboj sa ho, Teddy!“ riekol otec. „Na takýto spôsob sa spriateľuje.“

„Juj! Šteklí ma pod bradou,“ smial sa Teddy.

Rikki-tikki hľadel totiž chlapcovi medzi golier a hrdlo, oňuchával mu ucho, a potom sliezol na dlážku, sadol si a drhol si noštek.

Konec ukázky

Table of Contents

Obálka

Tiráž

Pôvodná publikácia

Rikki-Tikki-Tavi